title: Estallo (edificio)
text: Iste articlo tracta sobre o estallo, borda ta amallatar o ganau. Ta atros usos d'«estallo», se veiga Estallo (desambigación).
  
  Un estallo (posiblement, d'o latín <STABULUM) ye una cabana u borda que ye exenta (fuera d'una población) y s'emplega ta amallatar u cubillar una cantidat limitada de ganau contra las eventualidatz de l'orache, siempre por periodos curtos de tiempo (bellas horas, una nueit, etc).
  
  Os estallos se soleban construir en os arredols de bell camín u cabanyera que os ganaus fesen servir a sobén. Quan o estallo yera propiedat de totz os amos u más d'un de os que i heba en un lugar, o mantenimiento se feba a vicinal d'entre totz.
  
  En comparanza con belatros tipos de construccions agropecuarias, os estallos gosan tener bell pesebre de piedra, a on que se les daba pastura a os animals. A sobén en l'interior i ha tamién rastilleras y bells atros elementos que se relacionan clarament con l'alimentación y mantenimiento d'os animals.
  
  En l'actualidat, a mayoría d'estallos que se troba en l'Alto Aragón son desusaus, muitos, oblidaus por os ganaders de a redolada, s'arrodeyan cada vegada más de selva y se'n gosa trobar beluns dica espaldaus.
  
  Imáchens
  
  Se veiga tamién
  Estallada
  Estallo
  Mallata
  Quadra
  Cort
  Corral
  Cabana
  Caseta
  
  Referencias 
  
  Construccions agropecuarias